RO
18.7.2023
Jurnalul Oficial al Uniunii Europene
C 253/29
— denumirea „Asparago verde di Canino”, urmată de acronimul IGP sau de mențiunea „Indicazione Geografica Protetta” (Indicație geografică protejată); — numele sau denumirea comercială și adresa sau sediul producătorului individual și/sau asociat și/sau ale ambalatorului.
Este permisă utilizarea trimiterilor la nume, denumiri comerciale sau mărci, cu condiția să nu aibă scop laudativ și să nu inducă în eroare consumatorul.
Mențiunea Indicazione Geografica Protetta sau acronimul I.G.P. pot fi repetate și pe alte părți ale recipientului sau ale etichetei.
Este interzisă adăugarea oricăror alte mențiuni care nu sunt prevăzute în mod expres.
Logoul
4.
Delimitarea concisă a ariei geografice Aria de producție a sparanghelului cu IGP „Asparago verde di Canino” cuprinde teritoriul administrativ al comunelor Canino, Cellere, Montalto di Castro, Tarquinia, Tuscania, Tessennano și Arlena di Castro.
5.
Legătura cu aria geografică Cererea de recunoaștere a produsului „Asparago verde di Canino” se bazează deopotrivă pe reputația produsului și pe calitatea distinctivă a acestuia, având în vedere culoarea sa verde aprins, consistența sa, gustul său și faptul că poate fi consumat în întregime, fără risipă, de unde și porecla sa „mangiatutto” („mănâncă-tot”) în limba italiană.
Produsul este bogat în săruri minerale precum fierul și magneziul.
Culoarea verde aprins, tipică pentru „Asparago verde di Canino”, se datorează condițiilor pedoclimatice unice ale ariei și solurilor vulcanice ale acesteia, bogate în potasiu și săruri minerale (în special fier și magneziu), care influențează în mod vizibil și determină culoarea.
Noțiunea de „mangiatutto” („mănâncă-tot”) este legată de faptul că produsul nu este ațos și că este recoltat prin tăierea lăstarului deasupra nivelului solului, lăsându-se astfel în urmă partea mai albă, care este fibroasă, tare și neplăcută la gust.
Această particularitate agronomică și tehnică îi permite consumatorului să se bucure de întregul produs, de unde și porecla „mangiatutto”.
Caracteristicile menționate anterior sunt determinate, indiferent de genetică, de condițiile agricole și pedoclimatice favorabile și de tehnicile de cultivare utilizate de fermierii locali din aria menționată la punctul 4.
Relieful are un rol esențial: caracteristicile pedologice ale ariei de cultivare se pretează cu ușurință la cultivarea sparanghelului.
Solurile din aria respectivă sunt predominant lutoase spre argiloase-nisipoase.
Solurile îmbină, în principal, suprafețe calcaroase terasate și depozite vulcanice cu o bună fertilitate chimică, facilitând încolțirea lăstarilor de „Asparago verde di Canino”.
Caracteristicile hidrologice ale solurilor împiedică îmbibarea cu apă a acestora în perioadele ploioase.
În special, solurile prezintă niveluri ridicate de calciu, potasiu și, mai ales, fier și magneziu.
Drept consecință, conținutul de fier și de magneziu este o caracteristică a calității produsului cu IGP „Asparago verde di Canino”.
Condițiile climatice ale zonei sunt deosebit de favorabile datorită prezenței unui microclimat care se potrivește acestei legume și care este, de asemenea, rezultatul proximității relative a mării.
Iernile și primăverile blânde favorizează creșterea timpurie a coroanelor sparanghelului, care încep, în general, să dezvolte lăstari potriviți pentru recoltare încă de la începutul lunii ianuarie.